text: [{"text_idx": "#000004", "text": "Biyyattiitti sa\u2019aa 24 dabre qorannoo laabraatoorii namoota 23,712\u2019f godhameen vaayrasichi namoota 1,303 irratti argamuu fi walumaagalatti lakkoofsi namoota dhibee kanaan qabamanii 56,516 gahu gabaafame."}, {"text_idx": "#000005", "text": "Lakkoofsi namoota guyyaa har\u2019aa dhibee kanaan lubbuun isaanii dabre immoo 24 yoo tahu, walumaagalatti 880 gahe jira. Akkasumas namoota 329 kan hardha dhibee kanarraa fayyaan dabalatee hanga ammaatti namoonni 20,612 bayyanachuu ministeerri fayyaa biyyattii beeksise."}, {"text_idx": "#000007", "text": "Dhaabbatichi dawaa marsaa duraan argamu kanaan hojjettoonni fayyaa fi namoonni vaayirasichaaf daran saaxilamoo ta\u2019an dursa kan argatan tahuu beeksise."}, {"text_idx": "#000008", "text": "Dhaabbata Fayyaa Addunyaatti hogganaan sagantaa Afrikaa Richaard Mihiigoo dawaan kun kan hiramu baay\u2019ina uummataa biyyoota Ardichaatiin tahuu ibse.\nArdichaatti hanga ammaatti namoonni 1,282,993 dhibee kanaan qabamanii jiru, sun keessaa namoonni 1,019,294 kan fayyaan yoo tahu 30,694 immoo du\u2019u odeeyfannoo ni addeessa.\nAfrikaa kibbaatti aanuun Masri, Morokoo fi Itoophiyaan walduraa duubaan ardichaatti biyyoota lakkoobsa namoota dhibee kanaan qabamanii olaanaa qaban tahuu ragaaleen ni mul\u2019isu."}]